প্রোটন পাম্প ইনহিবিটর
প্রোটন-পাম্প ইনহিবিটর (ইংরেজি: Proton-pump inhibitor(PPI)) হচ্ছে এমন ধরনের ওষুধ যার প্রধান কাজ হলো পাকস্থলীর প্যারাইটাল কোষ থেকে এসিড নিঃসরণ কমানো। এসিড নিঃসরণ কমানোর জন্য যতো ওষুধ আছে তার মধ্যে এগুলো সবচেয়ে শক্তিশালী ও কার্যকরী। এই গ্রুপের ওষুধসমূহ H2-রিসেপ্টর অ্যান্টাগনিস্ট-এর মতো কাজ করলেও কাজের পদ্ধতি আলাদা এবং ওদের চেয়ে বেশি কার্যকরী। PPI সারা বিশ্বে সবচেয়ে বেশি বিক্রীত ওষুধ। এই গ্রুপের প্রথম ওষুধ ওমিপ্রাজল বিশ্ব স্বাস্থ্য সংস্থা-র জরুরি ওষুধের তালিকায় স্থান পেয়েছে। ১৯৮০ সালে প্রোটন পাম্প ইনহিবিটর আবিষ্কার হয় এবং ১৯৮৮ সালে ওমিপ্রাজল প্রথম বাজারে আসে। বর্তমানে ব্যবহৃত প্রোটন পাম্প ইনহিবিটরগুলো হলো: ওমিপ্রাজল ইসোমিপ্রাজল প্যানটোপ্রাজল রেবিপ্রাজল ল্যানসোপ্রাজল ডেক্সল্যানসোপ্রাজল